CELEX: 62010TN0424
Language: el
Date: 2010-09-18 00:00:00
Title: Υπόθεση T-424/10: Προσφυγή της 18ης Σεπτεμβρίου 2010 — Dosenbach-Ochsner κατά ΓΕΕΑ — Sisma (Αναπαράσταση ενός ορθογωνίου παραλληλογράμμου με ελέφαντες)

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/36
            
         Προσφυγή της 18ης Σεπτεμβρίου 2010 — Dosenbach-Ochsner κατά ΓΕΕΑ — Sisma (Αναπαράσταση ενός ορθογωνίου παραλληλογράμμου με ελέφαντες)
   (Υπόθεση T-424/10)
   ()
   2010/C 317/66
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Dosenbach-Ochsner AG Schuhe und Sport (Dietikon, Ελβετία) (εκπρόσωπος: ο δικηγόρος O. Rauscher)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Sisma SpA (Mantova, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 15ης Ιουλίου 2010, στην υπόθεση R 1638/2008-4,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Ένα εικονιστικό σήμα που παριστάνει ένα ορθογώνιο παραλληλόγραμμο με ελέφαντες, για προϊόντα των κλάσεων 10, 16, 21, 24 και 25.
   
      Δικαιούχος του κοινοτικού σήματος: Η εταιρία SISMA S.p.A.
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα.
   
      Σήματα των οποίων δικαιούχος είναι η αιτούσα: Ορισμένα διεθνή και εθνικά εικονιστικά σήματα που παριστάνουν έναν ελέφαντα και το εθνικό λεκτικό σήμα «elefanten», για προϊόντα των κλάσεων 24 και 25.
   
      Απόφαση του τμήματος ακυρώσεως: Απόρριψη της αίτησης κήρυξης της ακυρότητας.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 53, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', και παράγραφος 2, στοιχείο α', του κανονισμού (ΕΚ) 207/2009 (1), διότι τα επίμαχα σήματα είναι παρόμοια από εννοιολογική, οπτική και ακουστική άποψη και διότι, όπως ισχυρίστηκε σαφώς η προσφεύγουσα, τα σήματά της έχουν αποκτήσει, λόγω της εντατικής χρήσης τους ή της φήμης τους, ιδιαίτερα έντονο διακριτικό χαρακτήρα.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).